32006D0085
L 040/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 2006 година
за изменение на Решение 92/452/ЕИО относно някои екипи за събиране и за производство на ембриони в някои трети страни
(нотифицирано под номер С(2006) 332)
(текст от значение за ЕИП)
(2006/85/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията вътре в Общността и вноса от трети страни на ембриони от домашни животни от рода на едрия рогат добитък (1), и по-специално член 8, параграф 1 от нея,
като има предвид, че:
(1)
Решение 92/452/ЕИО на Комисията от 30 юли 1992 г. относно съставяне на списъци с екипите за събиране на ембриони, одобрени в трети страни по отношение износа на ембриони от животни от рода на едрия рогат добитък за Общността (2) предвижда държавите-членки да внасят ембриони от трети страни само ако те са събрани, обработени и съхранени от екипи за събиране на ембриони, изброени в това решение.
(2)
Канада, Нова Зеландия и Съединените американски щати поискаха да се направят изменения във вписванията за тези страни в тези списъци по отношение на някои екипи за събиране и за производство на ембриони.
(3)
Канада, Нова Зеландия и Съединените американски щати предоставят гаранции относно съответствието със съответните правила, установени в Директива 89/556/ЕИО, и съответните екипи за събиране на ембриони бяха официално одобрени за износ в Общността от ветеринарните служби на тези страни.
(4)
Решение 92/452/ЕИО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/ЕИО се изменя в съответствие с приложението към настоящото решение.
Член 2
Настоящото решение се прилага от 14 януари 2006 г.
Член 3
Адресати на настоящото решение са държавите-членки.
Съставено в Брюксел на 10 януари 2006 година.